Geelküüntel ja geellakil on peamiselt 4 suuremat erinevust:
Protseduuri kiirus. Geellakk on olemuselt kiirem protseduur kui geelküünte tegemine (vastavalt 1-1,5 tundi vs. 2-2,5 tundi).
Küünte tugevus. Geelküüned on vastupidavamad kui geellakiga kaetud küüned.
Töövahendid ja -iseloom. Geellakk kantakse küüntele õhukeste kihtidena ja vajab kivistumiseks UV-, LED- või CCFL-lampi. Geelküünte puhul kaetakse küüs nn geelküünte ehitusgeeliga, mis kivistub UV-lambi all mõne minutiga.
Küüne kuju muutmine. Geellakiga ei saa ehitada oma küünt pikemaks ega muuta märkimisväärselt kuju (saab ainult oma küüne piires), samas kui geelküünte puhul saab oma küünt nn ehitusgeeli ja šablooni abil nii pikendada kui ka kuju muuta.